24/11/2022 | Administración LocalMunicipal
Malpica de Bergantiños
Secretaría
Bases reguladoras da concesión de subvencións para o fomento do deporte individual ano 2022.

Logo de aprobar por Resolución da alcaldía núm.616/2022 de data 18 de novembro, a convocatoria e publicación da bases reguladoras para a concesión de subvenciós para o deporte individual ano 2022; Achéganse as bases reguladoras que rexerán a convocatoria: O obxecto desta convocatoria ven a desenvolver as actuacións de promoción do deporte en beneficio do desenvolvemento deportivo local, definidas no ámbito do artigo 25.2. apartado l) da Lei 7/1985 Reguladora das bases de Réxime local, e así mesmo, dita actuación atopase recollida no ámbito das competencias definidas para os municipios no artigo 8 apartados 2 e 9, da Lei 3/2012 de 2 de abril del deporte de Galicia. A finalidade é o apoio tanto as entidades como ós deportistas individuais do Concello de Malpica no presente ano 2022. Os deportistas individuais de Malpica que cumpran os siguintes requisitos: - Estar empadroado no Concello de Malpica, con unha antigüedade mínima de dous anos consecutivos, no momento da solicitude. - Competir, no ano da solicitude, en eventos/probas deportivas de relevancia autonómica, nacional ou internacional organizados ou recoñecidos polas respectivas federacions. - Acreditar nivel deportivo na especialidade, polo menos, no ano anterior o da solicitude. - Non estar incurso en ningun dos supostos de incapacidade ou incompatibilidade para obter a condición de beneficiario de subvencions (artículo 13 da Lei 38/2003, do 17 de novembro, xeral de subvencions). Tendo en conta que a tramitación será telemática: A persoa que presenta a solicitude da subvención deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a ese enderezo. Excepcionalmente e de forma xustificada, poderase modificar o enderezo inicial coa obriga de notificar a dita circunstancia ó Concello. Deberá dispoñer de certificado dixital a persoa que solicite a subvención, ou a persoa que a represente perante o Concello (se é distinta da que a solicita); e para o caso de menores de idade a persoa solicitante será sempre o menor, e o representante (persoa que obrigatoriamente presenta a solicitude neste caso) será o pai, nai ou titor legal do menor, que, ademais, se responsabilizará de todas as obrigas derivadas de que o seu fillo/a sexa titular/beneficiario da bolsa. Quedan excluídas da presente convocatoria as seguintes: 1. Os proxectos xa subvencionados polo Concello de Malpica a través doutras axudas ou convocatorias.2. As actividades realizadas por deportistas individuais pertencentes a entidades deportivas locais da modalidade, que percibiran subvencións en materia de deporte outorgadas polo Concello para actividade xeral nas dúas últimas convocatorias.3. As actividades realizadas por deportistas individuais fóra do ámbito municipal, cando existan entidades locais con estrutura deportiva que permita satisfacer as necesidades de competición e adestramento dos deportistas solicitantes. Así, se un deportista desenvolve a súa actividade fóra do ámbito municipal, existindo no mesmo, a criterio do concello de Malpica, as condicións suficientes para a súa práctica e mellora en atención ao nivel deportivo alegado, considerarase excluído da convocatoria. As solicitudes deberán formularse a través do Rexistro Telemático (http://sede.malpicadebergantinos.es/gl/index.html), no prazo de 10 días naturais que comezarán a contar dende o día seguinte ao da publicación do estrato da convocatoria no Boletín Oficial da Provincia. As solicitudes deberán formularse nos modelos normalizados que figuran como ANEXO destas bases. As solicitudes presentaranse de xeito telemático, a través da sede electrónica do Concello de Malpica. Achegarase tamén a seguinte documentación: 1. Documento nacional de identidade do solicitante ou documento que regulamentariamente o substitúa. No caso de que a persoa solicitante da subvención xa achegase este documento, e non sufrise variación, non será necesaria a súa achega. Neste caso deberán identificar o expediente (ano de presentación, número de expediente, e convocatoria) no que foi achegado.2. Declaración de ter licenza federativa durante 2022 e de ter a licenza vixente na data de presentación da solicitude, expedida pola federación deportiva correspondente.3. Fotocopia da licenza federativa 2022 e da licenza federativa vixente no momento de presentación da solicitude.4. Documento nacional de identidade do pai/nai/titor legal ou representante, ou documento que regulametariamente o substitúa.5. Historial deportivo. Historial deportivo obtido durante o ano 2022, no que haberán de constar as participacións e os resultados obtidos en competicións autonómicas, nacionais ou internacionais, con especificación de datas, lugar e nivel de competición. Este historial haberá de vir certificado e co visto e prace da federación deportiva correspondente en documento orixinal, segundo os formatos que figuran nos modelos de solicitude da bolsa e con data posterior á da publicación desta convocatoria no BOP. As competicións non organizadas polas federacións deportivas deberán ser recoñecidas expresamente pola federación galega ou nacional correspondente, a través de certificación orixinal.6. Proxecto deportivo levado a cabo en 2022, con descripción das actividades de adestramento e competición realizadas, obxectivos, medios materiais empregados e medios persoais (adestradores, etc.) e descripción da progresión acadada durante a tempada 2022 en relación ás anteriores e as proxeccións de futuro estimada.7. Declaración responsable doutras axudas solicitadas ou percibidas para o mesmo fin.8. Certificación de datos bancarios. No caso de que a persoa solicitante da subvención xa achegase este documento, e non sufrise variación, non será necesaria a súa achega. Neste caso deberán identificar o expediente (ano de presentación, número de expediente, e convocatoria) no que foi achegado.9. Declaración do titor/a legal, no caso de minoría de idade do solicitante, de que se responsabiliza de todas as obrigacións derivadas de que o seu fillo/a sexa titular/beneficiario dunha subvención pública.10. Autorización para que o Concello de Malpica solicite as certificacións que deban emitir a Axencia Tributaria e a Seguridade Social. No caso de que a documentación fose incorrecta ou insuficiente, darase un prazo de 10 días hábiles, contados dende o día seguinte ao da data de aceptación desta notificación, para a súa emenda. Pasado o dito prazo sen que a persoa solicitante da bolsa atenda o requirimento, entenderase que desiste da súa petición, de conformidade co disposto no art.68 da Lei 39/2015, do 1 de outubro, do procedemento administrativo común das administración públicas. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema. Os criterios para valorar estas solicitudes consistirán en: A. Proxecto deportivo para a presente tempada (Máximo 30 puntos) B. Resultados obtidos nas dúas tempadas anteriores á da solicitude en competición oficial (Máximo 30 puntos) C. Implantación e importancia da modalidade deportiva a nivel nacional (Máximo 10 puntos) D. Achega económica propia para o desenvolvemento do proxecto / competición (Máximo 10 puntos) E. Outros méritos, repercusión social do deporte (Máximo 10 puntos) F. N.º de desprazamentos e distancias dos mesmos para participar en competicións deportivas (Máximo 10 puntos) A: Proxecto deportivo para a presente tempada. ( 30 puntos máximo) A ponderación atribuída a este criterio asignarase en base ao seguinte baremo en función do nivel máximo de competición, categoría e número de probas de ámbito autonómico como mínimo, a disputar na tempada referida: A.1-Nivel máximo decompetición (10 puntos) Campionato de Internacional ou nacional 10 Campionato Autonómico 5 A.2-Categoría (10 puntos) Sénior 1 / Previo a sénior 2 /Anterior á previa á sénior 3 / Resto categorías 0,5 A.3-Número de probas (10 puntos) 10 ou máis probas federadas de ámbito nacional 4 Entre 5 e 9 probas federadas de ámbito nacional 3 Menos de 5 probas federadas de ámbito nacional 2 Máis de 2 probas federadas de ámbito autonómico 1 Terase en conta únicamente a puntuación máxima de cada un dos tres subcriterios. B: Resultados obtidos nas dúas tempadas anteriores ás da solicitude en competición oficial. (30 puntos máximo) A ponderación atribuída a este criterio asignarase en base ao seguinte baremo en función dos resultados obtidos na tempada anterior á da solicitude. Valorarase o mellor resultado en competición oficial, debendo estar debidamente certificado pola federación correspondente: B.1- Campionato / resultado / puntos Campionato Galego - entre 1º ou 3º - entre 4º ou 8º - (5) Campionato de España - “ “ “ “ “ “- (8) Campionato de Europa - “ “ “ “ “ “- (12) B.2-Eventos de carácter non oficial, pero de certa relevancia no eido local, rexional ou nacional, puntuaranse ata un máximo de 5 puntos podendo sumarse ás calificacións xa obtidas segundo o baremo (non superando en ningún caso os 30 puntos). C: Implantación e importancia da modalidade deportiva a nivel nacional. (10 puntos max) Asígnanse 10 puntos a este criterio que tomará como referencia o número de licencias federadas de cada modalidade deportiva, segundo a última publicación do Consejo Superior de Deportes. Á modalidade deportiva de maior implantación outorgaránselle 10 puntos e ao resto proporcionalmente. D: Achega económica propia para o desenvolvemento do proxecto / competición. (10 puntos max) Denomínase achega económica á relación existente entre a subvención solicitada e o orzamento de gastos presentado. Tomarase como referencia a achega económica propia que debe facer cada deportista para cubrir o seu proxecto anual. Ao deportista con maior achega económica (menor cociente) outorgaránselle un máximo de 10 puntos e ao resto proporcionalmente. A ponderación atribuída a este criterio (10 puntos máximo) valorarase en base aos seguintes aspectos: E.1- recoñecemento como deportista de alto nivel segundo Resolución da Administración competente “deportista galego de alto nivel e/ou deportista nacional de alto nivel” (Para a evaliación deste apartado é obrigatorio a presentación do documento acreditativo). E.2- Convocatoria pola selección nacional, autonómica,. E.3- Gran repercusión social dos seus logros deportivos no eido local, rexional ou nacional. E.4- obtención de outras subvencións de outras administracións públicas para o mesmo concepto no ano anterior á solicitude. Para ser valorado este criterio, xunto á solicitude anexarase a documentación que acredite axeitadamente a obtención da subvención F: Número de desprazamentos e distancias dos mesmos para participar en competicións deportivas (10 puntos max) Presentación dos calendarios das competicións certificados pola federación correspondente O importe global para as presentes subvencións será de 5.000 € con cargo á partida 341.480.00 dos orzamentos do Concello de Malpica de Bergantiños para o ano 2022. O órgano competente para instruír o procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a proposta de resolución será o Técnico de deportes. O órgano instrutor, á vista do expediente e do informe da Comisión Avaliadora formulará a proposta de resolución provisional, na que se expresará o cumprimento dos requisitos dos solicitantes para a concesión das axudas, a relación nominal e a contía individualizada de subvención que se propón para cada solicitante, conforme aos criterios de para a concesión da subvención establecidos no artigo 5 das presentes bases. Se na instrución do expediente fosen tidos en conta outros feitos ou datos distintos dos achegados polos interesados, notificaráselle a proposta de resolución, concedéndolles un prazo de 10 días para que presenten as alegacións que estimen pertinentes. Á vista das alegacións presentadas, o órgano instrutor formulará a proposta de resolución definitiva. De non presentárense alegacións, ou no caso de que este trámite non fose necesario segundo ao parágrafo anterior, a proposta de resolución provisional terá automaticamente o carácter de proposta de resolución definitiva. A Comisión Avaliadora, composta por un presidente, un secretario e tres vocais, emitirá informe no que se concretará individualizadamente para cada beneficiario o resultado da avaliación realizada. O órgano competente para a concesión das subvencións será o Alcalde. O acordo de concesión ou denegación será motivado, quedando constancia no expediente os fundamentos da resolución que se adopte. As subvencións concedidas notificaranse individualmente e publicaranse no taboleiro de anuncios do Concello. As persoas subvencionadas terán que: 1.- Acreditar o cumprimento da finalidade para a que se conceda a subvención, coa presentación da memoria e dadocumentación xustificativa dos gastos realizados (facturas orixinais) así como a súa certificación correspondente.2.- Someterse ás actuacións de comprobación do Concello e ás de control financeiro que corresponde á Intervención municipal.3.- Comunicarlle ao Concello a concesión doutras subvencións concorrentes por parte doutras administracións ou entidades privadas para a mesma finalidade.4.- Sinalar en todo tipo de publicidade que estas actividades contan co financiamento do Concello coa expresión “subvencionado polo Concello de Malpica de Bergantiños” acompañado do escudo oficial do Concello, a efectos do cal deberán engadir xunto coa documentación xustificativa fotocopia que testemuñe o cartel ou medio/s mediante os cales se ten feito dita publicidade e o lugar dos mesmos.5.- Participar nas actividades organizadas desde o Concello cando lles sexa solicitada a súa colaboración.6.- Asumir todas as responsabilidades legais e civís das actividades que se realizan e a devolución íntegra da cantidade outorgada en caso de non cumprir con estas bases. A subvención entenderase aceptada polo solicitante se no prazo de 10 días dende a notificación da concesión non manifestase expresamente o seu rexeitamento. Para o cobro da totalidade das subvencións deberán achegar ó Concello cando se lle solicite a totalidade da documentación requerida para este fin. En todo caso, os gastos subvencionados deberán ter sido realizados durante o ano 2022. Admitiranse únicamente xustificantes correspondentes a actividades realizadas entre o 1 de xaneiro de 2022 e o 31 de decembro de 2022. A xustificación deberá realizarse mediante a presentación dos seguintes documentos: a) Declaración ou certificación de ter cumprida a finalidade da subvención mediante a realización das actividades para as que foi concedida, así como as memorias de prensa, os materiais gráficos editados e canta documentación contribúa a clarexar a realización e alcance do investimento e, no seu caso, a acreditación de teren realizado os materiais de difusión da entidade e das actividades obxecto de axuda en galego. b) Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, polo contrario unha declaración de non ter outras subvencións públicas ou privadas para o mesmo obxecto. c) Acreditación da realización de gastos. O gasto, xustificado mediante a documentación sinalada, deberá acadar, polo menos, o importe da axuda concedida, tal como vén este definido no parágrafo 1 das consideracións xerais de xustificación ou a suma das subvencións obtidas de administracións públicas ou entidades privadas, no caso de que existan. Para o non previsto nesta convocatoria estarase ó disposto nas Bases de execución do presuposto do Concello de Malpica de Bergantiños e na Lei 38/2003, de 17 de novembro, xeral de subvencións, así como na Lei de Subvencións de Galicia En Malpica de Bergantiños, na data de sinatura dixital. O Alcalde